Հավելված

ՀՀ կառավարության

2020 թ. N - Լ որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՅԳԵԳՈՐԾՈՒԹՅԱՆ ԶԱՐԳԱՑՄԱՆ 2020-2023 ԹՎԱԿԱՆՆԵՐԻ ԾՐԱԳԻՐ**

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ**

1. **ՀԱՆՐԱՊԵՏՈՒԹՅՈՒՆՈՒՄ Այգեգործության ԱՌԿԱ ՎԻՃԱԿԻ ԸՆԴՀԱՆՈՒՐ ՆԿԱՐԱԳՐՈՒԹՅՈՒՆԸ**
2. **ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒ­ԹՅՈՒՆԸ**
3. **ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ**
4. **ԾՐԱԳՐԻ ՆԿԱՐԱԳԻՐԸ**
5. **ԾՐԱԳՐԻ ՄՈՆԻԹՈՐԻՆԳԸ**
6. **ԾՐԱԳՐԻ ՌԻՍԿԵՐԸ**
7. **ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ**
8. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**

# ՆԵՐԱԾՈՒԹՅՈՒՆ

1. Հայաստանի Հանրապետության գյու­ղա­տնտեսության հնագույն և եկամտաբեր ճյուղերից են պտղաբուծությունն ու խաղողագործությունը։
2. Երկրի բնակլիմայական պայմանները, ուղղաձիգ գոտիականության բազմազանությունը հնարավորություն են տալիս մշակելու բարձր համային հատկանիշներ ունեցող պտուղ և խաղող, որոնք մեծ պահանջարկ ունեն ինչպես ներքին, այնպես էլ արտաքին շուկայում։
3. Հայաստանի Հանրապետության կառավարության ռազմավարական նպատակներից մեկն էլ գյուղատնտեսության ոլորտում նոր տեխնոլոգիաների կիրառումն է, մասնավորապես ինտենսիվ պտղատու այգիների հիմնումը, ոռոգման արդիական ու կարկտապաշտպան համակարգերի ներդրումը, ինչը հնարավորություն կտա առավել արդյունավետ օգտագործելու հողային և ջրային ռեսուրսները։
4. Պետական աջակցության, մասնավորապես՝ մատչելի վարկավորման և ծախսերի փոխհատուցման մեխանիզմների կիրառմամբ հանրապետությունում անհրաժեշտ է խթանել խաղողի, ինտենսիվ պտղատու այգիների, հատապտղանոցների հիմնումը, հավաստագրված տնկիների արտադրությունը, ճյուղի մրցունակության ու եկամտաբերության բարձրացումը, ինչպես նաև ոռոգման արդիական տեխնոլոգիաների ներդրումը և կարկտապաշտպան ցանցերի լայնորեն կիրառումը։
5. Սույն ծրագիրը նախատեսում է առաջիկա 4 տարիների ընթացքում պետական աջակցությամբ տարեկան շուրջ 300 հա (միայն 2020 թվականին՝ 273 հա) խաղողի, պտղի (այդ թվում՝ ընկուզավորների) և հատապտղի ինտենսիվ այգիների հիմնում (ներառյալ ոռոգման արդիական համակարգերի և/կամ կարկտապաշտպան ցանցերի ներդրումը), այլ տարածքներում տարեկան շուրջ 10 հա տարածքում կարկտապաշտպան ցանցերի ներդրում, ինչպես նաև տնկարանների համապատասխանեցում հավաստագրման պահանջներին։
6. **ՀԱՆՐԱՊԵՏՈՒԹՅՈՒՆՈՒՄ Այգեգործության ԱՌԿԱ ՎԻՃԱԿԻ ԸՆԴՀԱՆՈՒՐ ՆԿԱՐԱԳՐՈՒԹՅՈՒՆԸ**
7. Պտղի, խաղողի և հատապտղի մշակությամբ զբաղվում են հանրապետության բոլոր տարածաշրջաններում, սակայն այգեգործության հիմնական շրջանները տեղաբաշխված են Արարատյան հարթավայրում և նրա մերձակա տարածքներում: Արարատի, Արմավիրի, Արագածոտնի և Կոտայքի մարզերում է տեղաբաշխված հանրապետության պտղատու այգիների և հատապտղանոցների ավելի քան 2/3-ը, իսկ խաղողի այգիների շուրջ 90 %-ը տեղաբաշխված են Արմավիրի, Արարատի, Արագածոտնի և Տավուշի մարզերում։ Պտղաբուծության ճյուղի զարգացման տեսանկյունից հետաքրքրություն են ներկայացնում նաև Սյունիքի և Տավուշի մարզերը, որտեղ հիմնականում արտադրվում է հանրապետությունում աճեցվող մերձարևադարձային պտուղների գրեթե ամբողջ ծավալները:
8. Հանրա­պետու­թյու­նում պտղատու այգիների 70%-ը գտնվում է ծո­վի մակերևույթից 400-1000, 23%-ը՝ 1000-1500, 4.5%-ը՝ 1500-2000, իսկ 2.5%-ը՝ շուրջ 2000 մետր և ավելի բարձրության վրա:
9. Հայաստանի Հանրապետության վիճակագրական կոմիտեի (այսուհետ՝ Կոմիտե) «Հայաստանի Հանրապե­տու­թյան 2014 թվա­կանի գյուղատնտեսական համատարած հաշվառման հիմնական արդյունքները» հրա­պա­րակման (2016 թվա­­­­­­կան) համաձայն պտղա­բուծությամբ, խաղողագործությամբ և հատապտուղների արտադրությամբ զբաղվում են հանրա­պետության 10 մարզերի շուրջ 60․5 հազար տնտեսավա­րողներ:
10. Պտղի, հատապտղի և խաղողի այգի­նե­րի մեկ տնտեսության բաժինը տատանվում է 0.1 - 200 հա, որից մինչև 1.0 հա ունեցող տնտեսավարողները կազմում են ընդհանուր թվի 91.4%-ը: Այգե­տարածք­նե­րի մաս­նատվա­ծու­թյան և փոքր չափերի պատճառով ցածր է մշա­կության աշխատանքների արդյունավետությունը, որի արդյունքում էլ բարձ­րա­նում է արտադրանքի ինքնարժեքը, նվազում ճյուղի շահութաբերության մակարդակը:
11. Ըստ Կոմիտեի տվյալների վերջին 5 տարիների ընթացքում նկատվում է պտղի և հատապտղի տարածքների աճ՝ 2018 թվականին այն կազմել է 43․0 հազար հա՝ 2014 թվականի 40․1 հազար հա-ի դիմաց, իսկ խաղողի այգիների տարածքները նվազել են՝ կազմելով 16․1 հազար հա՝ 17․2 հազար հա-ի դիմաց։ 2018 թվականին արտադրվել է 343․4 հազար տոննա պտուղ և հատապտուղ, որը գերազանցում է 2014 թվականի ցուցանիշը 18․0 %-ով, իսկ խաղողի արտադրությունը նույն ժամանակահատվածում կազմել է 180․0 հազար տոննա՝ 2014 թվականի համեմատ նվազելով 31․1 %-ով։
12. Խաղողի արտադրության ծավալների նվազման պայմաններում նույն ժամանակահատվածում դրա արտահանման ծավալները աճել են շուրջ 2 անգամ, իսկ պտղինը և հատապտղինը՝ շուրջ 9 անգամ։
13. Հանրապետությունում պտղի և հատապտղի, խաղողի ապրանքայնության մակարդակները միջինից բարձր են և 2017-2018 թվականներին կազմել են` համապատասխանաբար 65․0-70․2% և 89․8-90․2%: Ընդ որում, վաճառվել է արտադրված պտղի և հատապտղի 65․8 %-ը ու խաղողի 88․9 %-ը, իսկ տնտեսություններում արտադրանքի մնացորդը կազմել է համապատասխանաբար 9․3% և 3․0%։
14. Հանրապետությունում բարձր է նաև պտղի, հատապտղի և խաղողի գծով ինքնաբավության մակարդակը․ 2018 թվականին պտղի և հատապտղի գծով այն կազմել է` 108․9 %, իսկ խաղողի գծով՝ 104․8 %, ուստի արտադրության ծավալների ավելացումը կնպաստի արտահանման և վերամշակված արտադրանքի ծավալների ավելացմանը։
15. Վերջին տարիներին այգեգործության ճյուղը նաև որակական լուրջ առաջընթաց է ապրել, բարձրացել է ինտենսիվացման մակարդակը, ներդրվել են նորագույն տեխնոլոգիաներ, մասնավորապես՝ համաձայն հավաքագրված օպերատիվ տվյալների ներդրվել է շուրջ 1900 հա ոռոգման արդիական համակարգեր։
16. Չնայած այն հանգամանքին, որ վերջին տարիներին ավելացել են նորագույն տեխնոլոգիաների կիրառմամբ ինտեն­սիվ պտղատու և հատապտղատու այգիների տարածությունները (մարզպետարանների օպերատիվ տվ­յալ­­­ների հա­մա­­­ձայն 2019 թվականին հանրապետության ողջ տարածքում առկա է շուրջ 1514․0 հա ինտենսիվ պտղատու այգի և հատապտղանոց, իսկ հիմնման ընթացքում գտնվող ինտենսիվ այգիների տարածքը՝ շուրջ 90․0 հա), այնուհանդերձ, հաշվի առ­նե­լով այգեհիմնման և մինչև լրիվ բերքա­տվու­թյան մեջ մտնե­լը՝ դրանց վրա կատարվող ներ­դրում­ների մեծ չափերը և նոր այգիների հիմնման դան­դաղ տեմ­պերը, ան­հրա­ժեշ­տ է պետական աջակ­ցության տրամադրման միջոցով խթանել 0.5-100 հա խաղողի, ինտենսիվ պտղատու և հա­տա­պտղատու այ­գի­ների հիմնումը, ինչպես նաև ոռոգման արդիական համակարգերի և կարկտապաշտպան ցանցերի ներդրումը։ Միևնույն ժամանակ անհրաժեշտ է խթանել տնկարանային տնտեսությունների հավաստագրման գործընթացը, ինչը հնարավորություն կտա առավել մատչելի պայմաններով այգի հիմնող տնտեսավարողներին մատակարարել տեղական արտադրության, բարձր բերքատու հատկանիշներով օժտված, հիվանդություններից զերծ հավաստագրված տնկանյութ՝ որն էլ այգեգործության զարգացման հիմնական գրավականերից մեկն է։
17. 2019 թվականի տվյալներով հանրապետությունում կան տնկիների արտադրությամբ զբաղվող շուրջ 50 տնտեսավարող սուբյեկտներ, որոնց արտադրանքի որակը հավաստագրման համակարգի բացակայության պայմաններում վստահություն չի ներշնչում այգեհիմնում իրականացնող տնտեսավարողներին։ Ուստի ան­հրա­ժեշ­տ է պետական աջակ­ցության տրամադրման միջոցով խթանել հավաստագրված տնկանյութի արտադրությունը։
18. 2018 թվականից մեկնարկել են ՀՀ կառավարության 2017 թվականի դեկտեմբերի 21-ի N 53 և օգոստոսի 31-ի N 37 արձանագրային որոշումներով հավանության արժանացած Հայաստանի Հանրապետությունում ժամանակակից տեխնոլոգիաներով մշակվող ինտենսիվ պտղատու այգիների հիմնման համար վարկային տոկոսադրույքների սուբսիդավորման և   Հայաստանի Հանրապետության գյուղատնտեսության ոլորտում հակակարկտային ցանցերի ներդրման համար տրամադրվող վարկերի տոկոսադրույքների սուբսիդավորման ծրագրերը, իսկ ՀՀ կառավարության 2019 թվականի մարտի 29-ի N 361-Լ և ապրիլի 4-ի 362-Լ որոշումներով հաստատվել են համապատասխանաբար Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության և Հայաստանի Հանրապետության գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսավճարների սուբսիդավորման ծրագրերը։ ՀՀ կառավարության 2019 թվականի նոյեմբերի 7-ի N 1550-Լ որոշմամբ Հայաստանի Հանրապետության կառավարության 2019 թվականի մարտի 29-ի N 361-Լ որոշման մեջ կատարվել են փոփոխություններ, որի արդյունքում ավելացվել են այգիների հիմնման սահմանաչափերը և փոխհատուցման եղանակով պետական աջակցության չափը։ Ծրագրերի շրջանակներում 2019 թվականի դեկտեմբերի 31-ի տվյալներով 36 շահառուի կողմից ներկայացվել է պետական աջակցությամբ 126.9 հա խաղողի, պտղի և հատապտղի ինտենսիվ այգի հիմնելու, ինչպես նաև 4 շահառուի կողմից՝ 87․7 հա կարկտապաշտպան ցանցեր ներդնելու առաջարկություն։
19. **ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒ­ԹՅՈՒՆԸ**
20. Ծրագրի իրականացումը պայմանավորված է հանրապետությունում այգիների տարածքների ավելացման, տնկիների և արտադրված արտադրանքի որակի բարելավման, ճյուղի ինտենսիվացման, հողային և ջրային ռեսուրսների արդյունավետ օգտագործման, բնակլիմայական աղետներից վնասների կանխարգելման, արտադրվող արտադրանքի ծավալների ավելացման և արտաքին շուկայում մրցակցային դիրքերի բարելավման անհրաժեշտությամբ։
21. Պտղաբուծությունն ու խաղողագործությունը սերտորեն կապված են նաև ագրովերամշակող արդյունաբերության հետ, որն երկրի տնտեսության կարևորագույն և բարձր արդյունավետությամբ գործող ճյուղերից մեկն է և կարևոր նշանակություն ունի գյուղական բնակչության զբաղվածության ու եկամուտների ապահովման առումով։ Ագրովերամշակող արդյունաբերության զարգացումն էլ իր հերթին նպաստում է պարենային անվտանգության ապահովմանը, ինչպես նաև բնակչությանն անվտանգ, որակյալ մթերքների կայուն մատակարարմանը։ Պտղի և հատապտղի, խաղողի արտադրության ծավալների ավելացումը էական ազդեցություն կունենա նաև ագրովերամշակող արդյունաբերության հումքային բազայի կայունացման վրա։
22. Ներկայումս հանրապետությունում արտադրվող տնկիների զգալի մասը չեն համապատասխանում այգե­հիմ­նում կատարող տնտեսավարողների պահանջներին, քանի որ դրանք պատվաստված են բարձրաճ սերմնաբույսերի վրա և չեն կարող մրցակցել միջազգային շուկայում առկա ավելի արդյունավետ նոր բուսաձևերի (սորտերի) ցածրաճ (թզուկային) տնկիների հետ։
23. Ի տարբերություն ավանդական այգու ինտենսիվ այգին արագ է անցնում պտղաբերման, միավոր տարածքի վրա ավելի մեծ է տնկիների խտությունը, որն ապահովում է այգու արտադրողունակության ավելի մեծ ինտենսիվություն, այգիներում կիրառվում են մշակության արդիական տեխնոլոգիաներ, ապահովում է բարձրորակ և մեծաքանակ բերք:
24. Խաղողի, ինտենսիվ պտղի և հատապտղի մշակությունը տնտեսավարողներին հնա­րա­վո­րություն կտա ագրոտեխնիկական կանոնների պահպանման պայմաններում նվազագույն ռիսկերով միավոր տարածությունից ստանալ առավել մեծ ծավալներով որակյալ և մրցունակ բերք և ծավալել բարձր եկամտաբերությամբ գործունեություն։
25. Հանրապետությունում առկա դրական տեղաշարժերի հետ մեկտեղ խաղողագործության, ինտենսիվ պտղաբուծության և հատապտղի արտադրության զար­գաց­մանը, ինչպես նաև նորագույն տեխնոլոգիաների ներդրմանը դեռևս խոչըն­դո­տում են՝
26. գյուղացիական տնտեսությունների, այդ թվում այգետարածքների փոքր չափերը,
27. գյուղացիական տնտեսությունների եկամուտների ցածր մակարդակը,
28. ոլորտի ռիսկայնության բարձր մակարդակը,
29. գյուղատնտեսությունում տնտեսավարողների շրջանում ժամանակակից մեթոդներով այգեհիմնման և խնամքի աշխատանքների, արդիական տեխնոլոգիաների կիրառման առավելությունների վերաբերյալ գիտելիքների ցածր մակարդակը, և մատչելի ու որակյալ խորհրդատվական ծառայությունների դժվար հասանելիությունը,
30. ինտենսիվ այգիների հիմնման համար անհրաժեշտ տնկանյութ արտադրող տնկարանների, մատչելի տեղական որակյալ տնկանյութի գրեթե բացակայությունը, տնկիների մաքրասորտության անկառավարելիությունը, հավաստագրման համակարգի բացակայությունը,
31. այգեհիմնման և մինչև այգու լրիվ բերքա­տվու­թյան մեջ մտնե­լը՝ պահանջվող ներ­դրում­ների մեծ չափերը,
32. ֆինանսական կառույցների կողմից տրամադրվող մատչելի վարկային միջոցների ձեռքբերման դժվարությունները, վարկերը գրավով, ինչպես նաև երաշխավորներով ապահովվածության պահանջի առկայությունը,
33. պետական օժանդակության ծրագրերի վերաբերյալ տնտեսավարողների շրջանում տեղեկատվության հասանելիության ոչ բավարար մակարդակը:
34. Այգեգործության զարգացման խոչընդոտների հաղթահարման հիմնական ուղիներից են՝
35. բոլոր արտադրական պտղատեսակների (պտղի, ընկուզավորների, խաղողի և հատապտղայինների) տնկանյութի արտադրության ոլորտի իրավական կարգավորումը և տեղական որակյալ տնկանյութի արտադրության խթանումը,
36. այգեհիմնման, նորագույն տեխնոլոգիաների ներդրման համար պետական աջակցության ցուցաբերումը, այդ թվում սուբ­սի­դա­վոր­ված տոկոսադրույքով, եր­կա­­րա­ժամկետ, նպատակային վարկերի տրամադրման և կատարված ծախսերի մասնակի փոխհատուցման եղանակներով,
37. մարզերում պետական աջակցության ծրագրերի վերաբերյալ տե­ղե­կա­տվության հասա­նե­լիու­թյան ապա­հո­վումը,
38. ուսուցողական և որակյալ խորհրդատվական ծառայությունների մատուցման խթանումը:
39. **ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ**
40. Ծրագրի հիմնական նպատակն է ժամանակակից տեխնոլոգիաներով մշակ­­վող խաղողի, ին­տեն­­սիվ պտղատու այգիների, հատապտղանոցների հիմնման, հավաստագրված տնկանյութերի արտադրության ինչպես նաև կարկտապաշտպան ցանցերի ներդրման պետական աջակցության միջոցով՝
41. խթանել ժամանակակից, բարձր բերքատու այգի­նե­րի հիմնումը և այդ եղանակով պտղաբուծության և խաղողագործության զար­գացումն ու արդյունավետության բարձրացումը,
42. ավելացնել մրցունակ խաղողի, պտղի և հատապտղի արտադրության և արտահանման ծավալները,
43. նվազեցնել կարկտահարությամբ և այլ բնակլիմայական գործոններով պայմանավորված ռիսկերը,
44. նպաստել ջրային ռեսուրսների խնայողաբար և արդյունավետ օգտագործմանը,
45. բարձրացնել գյուղատնտեսական նշանակության հողերի նպատակային օգտագործման մակարդակը,

մեղմել կլիմայի փոփոխության ազդեցությունը և նպասստել հարմարվողականության մակարդակի բարձրացմանը,

1. նպաստել գյուղացիական տնտեսությունների եկամտաբերության բարձրացմանը:
2. Նշված նպատակին հասնելու համար անհրաժեշտ է լուծել հետևյալ խնդիրները՝
3. Ծրագրի խոչընդոտների և ռիսկերի գնահատում և դրանց մեղմմանն ուղղված միջոցառումների առաջադրում,
4. Ծրագրի իրականացման չափորոշիչների առաջադրում,
5. այգետնկումների և կարկտապաշտպան ցանցերի ներդրման, հավաստագրված տնկանյութի արտադրության խթանման մատչելի մեխանիզմների առաջադրում,
6. պետական աջակցության ձևերի, չափի և մեխանիզմների հստակեցում, պետական աջակցության միջոցների գնահատում,
7. Ծրագրի մոնիթորինգի իրականացման մեխանիզմի առաջադրում:
8. **ԾՐԱԳՐԻ ՆԿԱՐԱԳԻՐԸ**
9. Ծրագիրը նախատեսվում է իրականացնել 2020-2023 թվականներին և ընդգրկելու է Հայաստանի Հանրապետության ողջ տարածքը։
10. Ծրագրով նախատեսվում է խթանել 0.5-100 հա խաղողի, ինտենսիվ պտղատու այգիների և հատապտղանոցների հիմնումը՝ տարեկան շուրջ 300 հա (միայն 2020 թվականին՝ 273 հա), հավաստագրված որակյալ տնկանյութի արտադրությունը, ինչպես նաև շուրջ 10 հա տարածքներում կարկտապաշտպան ցանցերի ներդրումը:
11. Ծրագիրը իրականացվելու է երկու բաղադրիչով՝ վարկերի տոկոսադրույքների մասնակի սուբսիդավորման և ծախսերի մի մասի փոխհատուցման։
12. Ծրագրի մասնակիցներն են.
13. գյու­ղա­տն­տեսու­թյու­նում տնտեսա­վարողները (ֆիզիկական և իրավաբանական ան­­­ձինք, անհատ ձեռ­նար­­կատերեր),
14. առևտրային բանկերը կամ վարկային կազմակերպությունները (այսուհետ՝ Ֆինանսական կառույցներ), որոնք բա­վա­­րարում են Ծրագրի պահանջները և սույն Ծրագրի պայմաններին համապատասխան վարկ են տրամադրում տնտեսա­­վա­րող­­ներին,
15. Հայաստանի Հանրապետության էկոնոմիկայի նախարարությունը (այսու­­­­հետ՝ Նա­խա­րար­ություն),
16. Նախարարության «Գյու­­­­­­­­­­ղական տարածքների տնտեսական զարգացման ծրագրերի իրականացման գրա­սենյակ» պետական հիմնարկի գյուղական ֆինանսավորման կառույցը (այսուհետ՝ ԳՖԿ):
17. Յուրաքանչյուր տնտեսավարող (այսուհետ՝ Շահառու) նույն հողամասի վրա նույն աշխատանքներն իրակա­նացնելու նպատակով կարող է օգտվել 29-րդ կետում նշված պետական օժանդակության միայն մեկ բաղադրիչից և միայն մեկ անգամ։
18. Ծրագրի շրջանակներում տրամադրված պետական օժանդակության միջոցով չի նա­խա­տեսվում հողի, ինչպես նաև այգեհիմնման և հետագա խնամքի նպատակով գյուղատնտեսական տեխնիկայի և ինքնագնաց միջոցների ձեռքբերումը:
19. Խաղողի, ինտենսիվ պտղատու այգիների և հատապտղանոցների հիմնադրման պարտադիր պահանջներն են՝
20. Ցածրաճ (թզուկային և կիսաթզուկային, թույլ աճող) պատվաստակալների վրա պատվաստված ժամանակակից, միջազգային շու­կա­յում մրցունակ բուսաձևերի (սորտերի) տնկիներով այգիների հիմնում,
21. այգիներում կաթիլային ոռոգման արդիական համակարգերի ներդրում,
22. ֆիլոքսերադիմացկուն տնկիներով խաղողի այգիների հիմնում։
23. Ծրագրի Շահառուի հայեցողությամբ կիրառվում է պետական աջակցության հետևյալ տարբերակներից որևէ մեկը՝
24. 0.5-100 հա այգեհիմնման (ներառյալ ոռոգման արդիական համակարգերի և/կամ կարկտապաշտպան ցանցերի և առաջին տարվա խնամքի ծախսերը) նպատակով տրամադրված վարկերի տո­կո­սա­դրույքների սուբսիդավորում,
25. 0.5-10 հա կարկտապաշտպան ցանցերի ներդրման նպատակով տրամադրվող վար­կերի տոկոսադրույքների սուբսիդավորում,
26. 0.5-10 հա այգեհիմնման նպատակով կա­տար­ված ծախսերի՝ առանց առաջին տարվա խնամքի ծախսերի (ներառյալ ոռոգման արդիական համակարգերի և/կամ կարկտապաշտպան ցանցերի ծախսերը) մասնակի փոխհատուցում,
27. տնկարանի կողմից յուրաքանչյուր հավաստագրված տնկանյութի վաճառքի դիմաց մասնակի փոխհատուցում (հանրապետությունում հավաստագրման համակարգի ներդրումից հետո)։
28. Ծրագիրը կարող է իրականացվել ինչպես կապալառու կազմակերպության միջոցով, այնպես էլ առանց դրա: Վերջինիս հետ համագործակցությունից կախված տրամադրվող վարկի կամ փոխհատուցվող գումարի չափը փոփոխության ենթակա չէ:
29. Յուրաքանչյուր Շահառուի համար սահմանված 1 հա այգեհիմ­ն­ման գնահատված ընդհանուր ծախսերի (ներառյալ ոռոգման արդիական համակարգերի և/կամ կարկտապաշտպան ցանցերի, 1-ին տարվա խնամքի ծախսերը) առավելագույն սահմանաչափերն են (հաշ­վարկները ներկայացվում են աղյուսակներ Ν 2-ում, 3-ում, 4-ում և 5-ում )՝
30. ինտենսիվ պտղատու այգի՝ հնդավորներ, կորիզավորներ և չոր մերձարևադարձայիններ՝ 10․8 մլն դրամ, կարկտապաշտպան ցանցով՝ 20․5 մլն դրամ,
31. ինտենսիվ պտղատու այգի՝ ընկուզավորներ՝ 5․5 մլն դրամ, կարկտապաշտպան ցանցով՝ 15․2 մլն դրամ,
32. խաղողի այգի՝ 13․5 մլն դրամ, կարկտապաշտպան ցանցով՝ 16․0 մլն դրամ,
33. հատապտղանոց՝ 14․0 մլն դրամ, կարկտապաշտպան ցանցով՝ 16․7 մլն դրամ:
34. Առանց այգեհիմնման յուրաքանչյուր շահառուի համար սահմանված 1 հա կարկտապաշտպան ցանցի ներ­դր­ման ընդհանուր ծախսի առավելագույն սահմանաչափը՝ 9․7 մլն դրամ է (հաշ­վարկները ներկայացվում են աղյուսակ Ν 6-ում):
35. Ծրագրի այգեհիմնման բաղադրիչով մասնակցության նախա­պայման է համար­վում այգեհիմնման և հաջորդող չորս տարիների համար խորհրդատվական ծառայություն մատուցելու վերաբերյալ Նախարարության կամ «Հայաստանի ազգային ագրարային համալսարան» հիմնադրամի (այսուհետ՝ ՀԱԱՀ), կամ այլ կազմակերպությունների մասնագետների հետ (այսուհետ՝ Խորհրդատու) պայմանագրային հարաբերություններ հաստատելու վերաբերյալ Նախարարություն կամ Ֆինանսական կառույցին ներկայացված պայմանագիրը, ընդ որում Նախարարության մասնագետների կողմից խորհրդատվական ծառայությունը կմատուցվի անվճար հիմունքներով։
36. Եթե Խորհրդատուն Նախարարության մասնագետ չէ, ապա Նախարարություն կամ Ֆինանսական կառույցին է ներկայացվում ՀԱԱՀ-ի կողմից տրված երաշխավորագիրը՝ խորհրդատվական ծառայություն մատուցելու վերաբերյալ։
37. Եթե այգու հիմնումն իրականացվում է առանց կարկտապաշտպան ցանցերի, ապա Շահառուն պետք է այգեհիմնմանը հաջորդող տարվա համար պարտադիր կնքի գյուղատնտեսության ապահովագրության պայմանագիր՝ Գյուղատնտեսության ոլորտում ապահովագրական համակարգի ներդրման փորձնական ծրագրի իրականացման համար պետական աջակցության ծրագրի շրջանակներում։
38. Այգու հիմնման նպատակով Շահառուն Ֆինանսական կառույցին (մինչև վարկի ստացումը) և Նախարարություն է ներկայացնում հողի ագրոքիմիական բաղադրության լաբորատոր փորձաքննության եզրակացության պատճեն, վերջին տասը տարվա ընթացքում տվյալ տարածքում հիդրոօդերևութաբանական երևույթների վերաբերյալ տեղեկատվություն, ինչպես նաև համայնքի ղեկավարի կողմից հաստատված տեղեկատվություն՝ այգեհիմնմանը նախորդող երեք տարիների ընթացքում տվյալ տարածքում մշակված մշակաբույսերի վերաբերյալ։ Անհրաժեշտության դեպքում Նախարարությունը ներկայացված փաստաթղթերի վերաբերյալ Ֆինանսական կառույցին կտրամադրի խորհրդատվություն։
39. Ծրագրի շրջանակներում Շահառուն պարտավոր է՝
40. այգեհիմնումն իրականացնել աղյուսակ 1-ում նշված առավելագույն տնկման բանաձևով և 1 հա այգում տնկիների նվազագույն թվից ոչ պակաս տնկիներով,
41. այգեհիմնումն ավարտել պայմանագիրն ուժի մեջ մտնելու պահից առավելագույնը 1 օրացուցային տարվա ընթացքում,
42. այգեհիմնմանը հաջորդող չորս տարիների համար վարել գրանցամատյան, որտեղ գրանցվում է Խորհրդատուի կողմից առաջարկվող և Շահառուի կողմից իրականացվող աշխատանքների վերաբերյալ հստակ տեղեկատվություն,
43. տնտեսավարողներին վաճառել միայն հավաստագրված տնկիներ (հավաստագրված տնկանյութի վաճառքի պետական աջակցության տարբերակ)։
44. ***Ծրագրի շրջանակներում տրամադրվող վարկերի տոկոսադրույքների մասնակի սուբսիդավորում․***
45. Ծրագրին մասնակցելու նպատակով գյուղատնտեսությունում տնտեսավարողները դիմում են Ծրագրին մասնակից Ֆինանսական կառույցներին, և վերջիններիս վարկունակության պահանջները բավարարելու դեպքում այգեհիմնման նպատակով վարկի ստացման համար ներկայացնում Ծրագրի 41-րդ կետում նշված փաստաթղթերը,
46. այգեհիմնման դեպքում Շահառուն, Ֆինանսական կառույցի կողմից վարկի տրամադրման վերաբերյալ համաձայնություն ստանալուց հետո, Ֆինանսական կառույցին է տրամադրում Ծրագրի 38-րդ և 39-րդ կետերով սահմանված փաստաթղթերը, տնկանյութի ձեռքբերումից հետո 44-րդ կետի 5-րդ ենթակետով, իսկ այգեհիմնումից հետո՝ 40-րդ կետով սահմանված փաստաթղթերը,
47. Շահառուին տրամադրվող վարկի նախա­տես­ված գու­մարը, (Ֆինանսական կառույցի կողմից առաջադրվող վարկունակության պահանջները բավարարելու պայմաններում), անկանխիկ եղանակով, միանվագ կամ փուլ առ փուլ փոխանցում են Շահա­ռուի հաշվեհամարին,
48. Ծրագրի Շահառուներին տրամադրվող վարկի գումարը հաշվարկվում է՝ ելնելով ներդրվող տարածքի չափից՝ Ծրագրի 36-րդ և 37-րդ կետերով սահմանված 1 հա տարածքի առավելագույն սահմանաչափերի շրջանակներում, բացառությամբ այն դեպքերի, երբ Շահառուն 1 հա-ի վրա ներդնում է աղյուսակ 1-ում նշված տնկիների քանակից ավել տնկիներ։ Այս դեպքում Ֆինանսական կառույցը իր գնահատմամբ կարող է տրամադրել հաշվարկային վարկից տարբերվող գումար, բայց ոչ ավել քան սույն կետի 7-րդ ենթակետով սահմանված վարկի առավելագույն գումարի չափը,
49. Ծրագրի Շահառուներին վարկերը տրամադրվելու են ՀՀ դրամով առավելագույնը 12% տոկոսադրույքով,
50. Տրամադրվող վարկերի հետ կապված Ֆինանսական կա­ռույցների կողմից այլ ծառայությունների համար վճարներ չեն նախատեսվում,
51. Յուրաքանչյուր շահառուի համար այգեհիմնման (ներառյալ ոռոգման համակարգերի և/ կամ կարկտապաշտպան ցանցերի ներդրումն ու առաջին տարվա խնամքի ծախսերը) դեպքում Ծրագրով գնահատված վարկի առավելագույն չափն է ՝

**ա․** ինտենսիվ պտղատու այգի՝ հնդավորներ, կորիզավորներ և չոր մերձարևադարձայիններ՝ 1․1 մլրդ դրամ, կարկտապաշտպան ցանցով՝ 2․1 մլրդ դրամ,

**բ․** ինտենսիվ պտղատու այգի՝ ընկուզավորներ՝ 550․0 մլն դրամ, կարկտապաշտպան ցանցով՝ 1․5 մլրդ դրամ,

**գ․** խաղողի այգի՝ 1․3 մլրդ դրամ, կարկտապաշտպան ցանցով՝ 1․6 մլրդ դրամ,

**դ**․ հատապտղանոց՝ 1․4 մլրդ դրամ, կարկտապաշտպան ցանցով՝ 1․7 մլրդ դրամ:

1. առանց այգեհիմնման կարկտապաշտպան ցանցերի ներդրման համար յուրաքանչյուր շահառուի համար Ծրագրով գնահատված վարկի առավելագույն չափն է՝ 97․ 0 մլն դրամ,
2. վարկերի մարման ժամկետները՝

**ա.** այգեհիմնում կատարելու դեպքում (ներառյալ ոռոգման համակարգերի և/ կամ կարկտապաշտպան ցանցերի և առաջին տարվա խնամքի ծախսերը) մինչև 8 տարի, մայր գումարի արտոնյալ ժամկետը՝ մինչև 5 տարի,

**բ․** առանց այգեհիմնման կարկտապաշտպան համակարգեր ներդնելու դեպքում՝ մինչև 7 տարի, մայր գումարի արտոնյալ ժամկետը՝ մինչև 1 տարի,

**գ.** Շահառուի ցանկությամբ կարող է սահմանվել արտոնյալ ժամկետի առավել կարճ ժամանակահատված, իսկ արդեն սահմանված ժամանակահատվածը կարող է կրճատվել կամ դադարեցվել՝ Ֆինանսական կառույցի ընթացակարգին համապատասխան։

1. վարկերի մարման գործընթացն իրականացվում է մայր գումարի ամսական վճարման եղա­նա­կով (Շահառուի և Ֆինանսական կառույցի փոխհամաձայնությամբ մայր գումարի մարումը կարող է իրականացվել տարեկան նվազագույնը 2 անգամ), վարկի տոկոսադրույքը հաշվարկվում է մայր գումարի մնացորդի նկատմամբ: Վար­կի վաղաժամկետ վճարման դեպքում տույժեր և տուգանքներ չեն սահմանվում,
2. վարկերի տոկոսադրույքների սուբսիդավորման գործընթացը նախաձեռնում են Ֆինանսական կառույցները, որոնք իրականացնում են սույն Ծրագրի պայ­ման­ներին համապատասխան գործարքներ,
3. վարկերի տոկոսադրույքների սուբսիդավորումը կիրականացվի այնպիսի չափաքանակով, որ տնտեսավարողին վարկը տրամադրվի 2% տոկոսադրույքով, իսկ Հայաստանի Հանրապե­տու­թյան կառավարության 2014 թվականի դեկտեմ­բե­­րի 18-ի N 1444-Ն որոշ­մամբ հաստատված ցանկում ընդգրկված սոցիալական աջակցություն ստացող սահմա­նամերձ համայնքների բնակավայրերի տնտեսա­վա­րող­նե­րին, գյուղատնտեսական կոոպերատիվներին և միայն այգեհիմնման դեպքում գերնորմատիվային ջրապահանջարկ ունեցող հողատարածքներում ներդրողներին՝ 0% տոկոսադրույքով,
4. վարկերի տոկոսադրույքների սուբսիդավորումն իրականացվում է վարկի մայր գումարի և վարկի տոկոսադրույքի չսուբսիդավորվող մասի փաստացի մարումների հիման վրա. տույժերը և (կամ) տուգանքները սուբսիդավորման ենթակա չեն,
5. վարկի տոկոսադրույքի սուբսիդավորման գումարը ԳՖԿ-ի կողմից փոխանցվում է Ֆինան­սա­կան կառույցի համապատասխան հաշվին՝ տվյալ Ֆինանսական կառույցի հայ­տերի հիման վրա: Հայտի բովանդակությանը ինչպես նաև Ֆինանսական կառույցի կողմից ԳՖԿ–ին ներկայացվող փաստաթղթերի և տեղեկա- տվության պահանջները սահմանվում են ԳՖԿ-ի և տվյալ Ֆի­նան­­սական կառույցի միջև կնքվող պայմանագրով։ Պայմանագրի օրի­նա­կելի ձևը մշակում է ԳՖԿ-ն՝ համա­ձայնեցնելով Նախարարության հետ,
6. այգեհիմնման դեպքում ԳՖԿ-ի և տվյալ Ֆի­նան­­սական կառույցի միջև կնքվող պայմանագրում ամրագրվում են Ֆինանսական կառույցի կողմից սույն Ծրագրի 38-րդ, 39-րդ, 40-րդ, 41-րդ կետերով և 44-րդ կետի 5)-րդ ենթակետով սահմանված փաստաթղթերի ներկայացումը ԳՖԿ-ին,
7. Ֆինանսական կառույցը վարկի տոկոսադրույքի սուբսիդավորման հայտը ԳՖԿ-ին է ներկայացնում յուրաքանչյուր ամիսը մեկ անգամ՝ ոչ ուշ, քան հաջորդ ամսվա հինգ­երորդ աշ­խա­տանքային օրը: ԳՖԿ-ն հայտն ստանալուց հետո տասն աշ­խա­­տանքային օր­վա ընթացքում ուսումնասիրում և հայտի՝ ծրագրի պահանջներին համապատասխանելու դեպքում վարկի տոկոսադրույքի սուբսի­դա­­վորման գումարը փո­խանցում է համապատասխան Ֆինանսական կառույցի հաշվեհա­մա­րին,
8. Այգեհիմնման, կարկտապաշտպան ցանցերի ներդրման հա­մար տրամադրված վարկի տոկոսադրույքի սուբսի­դա­վո­րումը կարող է դադարեցվել՝

ա․եթե չեն պահպանվել Ծրագրով սահմանված պահանջները (այգեհիմնման դեպքում 33-րդ, 40-րդ և 42-րդ կետերը), վարկը նպատակային չի օգտագործվել, կամ Նախարարության և Ֆինանսական կառույցի մոնիթորինգի ար­դյուն­քում հայտ­նա­բերվում է սույն Ծրագրի պայմանների խախտում,

բ․ եթե Շահառուի կողմից տրամադրվել է կեղծ տեղեկատվություն,

գ․ եթե առկա են տվյալ վարկի մասով Վարկառուի մեկ տարվա (նախորդ 12 ամիսներ) կտրվածքով հանրագումարային վաթսուն օրվանից ավել ժամկետանց պարտավորություններ կամ ֆինանսական կառույցի հանդեպ ունեցած ժամկետանց պարտավորությունների հետևանքով՝ համաձայն Հայաստանի Հանրապետության կենտրոնական բանկի «Հայաստանի Հանրապետության տարածքում գործող բանկերի վարկերի ու դեբիտորական պարտքերի դասակարգման և հնարավոր կորուստների պահուստների ձևավորման կարգի» վարկը օբյեկտիվ չափանիշներով ստանդարտ դասով դասակարգված չէ։

դ․ Շա­հա­ռուի և Ֆինանսական կա­ռույցի միջև կնքված պայմանագիրը վաղաժամկետ լուծելու դեպ­քում։

1. Վար­կի սուբսիդա­վո­րումը դա­դարեցվում է տվյալ վարկի մարման ժամանա­կացույ­ցով սահ­ման­ված վարկի նա­խորդ մարման օրվանից սկսած:
2. Վարկառուի կողմից վարկի ոչ նպատակային օգտագործման և կեղծ տեղե­կա­տվու­­թյուն տրամադրելու դեպքերում մինչ այդ պահը տրամադրված սուբ­սիդա­վոր­ման գու­մարը են­թա­կա է վերադարձման (սուբսիդավորված գումարի վերադարձը ԳՖԿ-ին իրա­կա­նացնում է Ֆի­նանսական կառույցը):
3. ***Կատարված ծախսերի մասնակի փոխհատուցում.***
4. փոխհատուցման գործընթացը նախաձեռնում են գյուղատնտեսությունում տնտեսավա­րող­ները` մինչև այգու հիմնումը էլեկտրոնային կամ թղթային տար­­բերակով դիմելով Նախարարություն՝ նշելով հողատարածքի տեղը, չա­փե­րն ու տեսակը, ինչպես նաև կցելով 41-րդ կետում նշված փաստաթղթերը, անձը հաստատող փաստաթղթի, անշարժ գույքի նկատմամբ իրա­վուն­քի պետական գրանցման վկայականի պատճենները։ Եթե գրանցված իրավունքը ընդհանուր համատեղ սեփականություն է կամ վարձակալություն, ապա ներկայացվում է նաև անշարժ գույքի սեփականատիրոջ կամ համասեփականատիրոջ (-երի) համաձայնությունը՝ ընդ որում անշարժ գույքի վարձակա­լության ժամկետը այգեհիմնման դեպքում չպետք է պակաս լինի դիմումը ներկայացնելու օրվանից հաշված՝ տասնհինգ տարուց,
5. դիմումն ընդունելուց հետո 15 աշխատանքային օրվա ընթացքում Նախարարության ներկայա­ցուցիչը դիմումում նշված տեղեկությունների ուսում­նա­­սիրության նպատակով իրականացնում է տեղազննություն և կազմում արձանագրություն,
6. տեղազննության արձանագրության դրական եզրակացության դեպքում դիմումատուն հաշ­վառվում է Նա­խարարության հա­մապատասխան ստորաբա­ժա­նման կողմից: Բացասական եզրակացության դեպքում հինգ աշխատանքային օրվա ընթացքում դիմումատուին տրամադրվում է տեղազննության արձանագրությունը,
7. այգեհիմնման նպատակով հաշվառված տնտեսավարողը մեկ ամսվա ընթացքումՆախարարություն է ներկայացնում Ծրագրի 38-րդ և 39-րդ կետերում նշված փաստաթղթերը, որից հետո հինգ աշխատանքային օրվա ընթացքում վերջինիս հետ կնքվում է համապատասխան պայմանագիր, որում պարտադիր ամրագրվում են դրույթներ՝ Ծրագրի 33–րդ կետի 2-րդ ենթակետի, 38-րդ (Խորհրդատուի հետ պայմանագրային հարաբերություններ հաստատելու մասով), 39-րդ, 40-րդ և 42-րդ կետերի վերաբերյալ, 33 –րդ կետի 1-ին և 3-րդ ենթակետերի և սույն կետի 5-րդ ենթակետի պահանջներին համապատասխան տնկանյութ ձեռք բերելու, սույն կետի 7-րդ ենթակետի, ինչպես նաև այգեհիմնմանը հաջորդող չորս տարիների ընթացքում մինչև տվյալ տարվա դեկտեմբերի 1-ը Նախարարությանը տարեկան հաշվետվություն ներկայացնելու վերաբերյալ,
8. այգու (ներառյալ ոռոգման համակարգերի և/ կամ կարկտապաշտպան ցանցերի ներ­դր­ման) հիմնման աշ­խատանքների ավարտից հետո պայմանագիր կնքած Շա­հառուն փոխհատուցում ստանալու նպատակով էլեկտրոնա­յին կամ թղթային տար­­բե­րակով դիմում է Նախարարություն՝ դիմումին կից ներկայաց­նելով արտերկրից ձեռք բերված կամ տեղական արտադրության (հանրապետությունում տնկանյութի հավաստագրման համակարգի ներդրումից հետո) արմատակալի ու տնկանյութի ծագումն ու որակը հավաստող փաստաթուղթը (հավաստագիր), արտերկրից ձեռք բերված արմատակալի և տնկանյութի բուսասանիտարական կարանտին հսկողության (վերահսկողության) ակտը, ներկրումը հավաստող փաստաթղթերը, իսկ տեղական արտադրության տնկանյութի դեպքում՝ մինչև հանրապետությունում հավաստագրման համակարգի ներդրումը՝ բուսասանիտարական անձնագիր,
9. վաճառված հավաստագրված տնկանյութի դիմաց մասնակի փոխհատուցում ստանալու նպատակով տնկարանային տնտեսության ղեկավարը էլեկտրոնա­յին կամ թղթային տար­­բե­րակով դիմում է Նախարարություն՝ դիմումին կից ներկայացնելով տեղեկատվություն վաճառված տնկանյութի հավաստագրման, տեսակի, քանակի և բնութագրերի վերաբերյալ ու հաշվարկային փաստաթղթերը,
10. փոխհատուցման տրամադրման համար նախապայման է հանդիսանում տնկման բանաձևով նախատեսված և տնկված տնկիների առնվազն 75 % կպչունությունը,
11. գարնանը հիմնած այգիների դեպքում դիմումն ստա­նա­­­լուց հե­տո 15 աշխատանքային օրվա ընթացքում, իսկ աշնանը հիմնած այգիների դեպքում ծառերի հյութաշարժը սկսվելուց 15 աշխատանքային օրվա ընթացքում Նախարարության համապատասխան ստորաբաժանումը ուսումնասիրում է ներ­կայացված փաս­­տաթղթերը, կատարում տեղազննում, որի հիման վրա կազմվում է արձանագրություն և տեղե­կաց­նում Շահառուին փոխ­հատուցման տրամադրման կամ մերժման մա­սին,
12. դրական եզրակացության դեպքում փոխհատուցման ենթակա գումարը փոխանցվում է Շահառուի հաշվեհամարին 5 աշխատանքային օրվա ընթացքում, իսկ տնկարանային տնտեսության դեպքում կնքվում է պայմանագիր, որի ուժի մեջ մտնելուց հետո 5 աշխատանքային օրվա ընթացքում փոխհատուցման ենթակա գումարը փոխանցվում է Շահառուի հաշվեհամարին։
13. փոխհատուցման մերժման հիմք է հանդիսանում՝

ա․ շահառուի կողմից կեղծ տեղե­կատվություն տրամադրելը,

բ․պայմանագրի դրույթների չպահպանելը,

գ․ տեղազննության արձանագրության բացասական եզրակացությունը։

1. եթե Նախարա­րության կողմից իրականացվող ամենամյա մոնիթորինգի արդյունքում պարզվում է, որ Շահառուն խախտել է պայմանագրային դրույթները, ապա մեկ ամսվա ընթացքում փոխհատուցված գումարն ամբողջությամբ ենթակա է վերադարձման,
2. Ծրագրի շրջանակներում 0․5-10 հա այգեհիմնման համար (1-ին տարվա խնամքի ծախսերը ներառված չեն) յուրաքանչյուր Շահառուի 1 հա-ի հաշվով կփոխհատուցվի`

**ա.** ինտենսիվ պտղատու այգի՝ հնդավորներ, կորիզավորներ և չոր մերձարևադարձայիններ՝ 4.4 մլն դրամ, կարկտապաշտպան ցանցով՝ 9.3 մլն դրամ,

**բ․** ինտենսիվ պտղատու այգի՝ ընկուզավորներ՝ 2.0 մլն դրամ, կարկտապաշտպան ցանցով՝ 6.9 մլն դրամ,

**գ․** խաղողի այգի՝ 5.9 մլն դրամ, կարկտապաշտպան ցանցով՝ 7.1 մլն դրամ,

դ․ հատապտղանոց՝ 6.1 մլն դրամ, կարկտապաշտպան ցանցով՝ 7.5 մլն դրամ։

1. Ծրագրի շրջանակներում յուրաքանչյուր վաճառված հավաստագրված տնկանյութի դիմաց տնկարանային տնտեսությանը կփոխհատուցվի 100 ՀՀ դրամ։

**5․ ԾՐԱԳՐԻ ՄՈՆԻԹՈՐԻՆԳԸ**

1. Ծրագրի մոնիթորինգն իրականացնում են Նախարարությունը և Ֆինանսական կառույցը։
2. Ծրագրի շրջանակներում վարկերի տոկոսադրույքի սուբսիդավորման հայ­տե­րի ամ­փոփ­ման արդյունքում ԳՖԿ-ն ձևավորում է վիճակա­գրական տվյալների շտե­մա­րան, որը նե­րա­ռում է Ծրագրի իրականացման հետ կապված տեղե­կատվությունը, ար­ձա­նա­­­գրված խնդիր­­ները և իրա­գործման դժվարու­թյունները:
3. Վարկի տրամադրումից հետո 1 օրացուցային տարվա ընթացքում Ֆինանսական կառույցի կողմից պարտադիր իրակա­նացվում է նպատակային մոնի­թորինգ և Ֆինանսական կառույցի ներքին իրավական ակտերին համապատասխան՝ ֆինանսական մոնի­թորինգ:
4. Ֆինանսական կառույցը ԳՖԿ-ի հետ կնքվող պայ­մա­նագրով սահմանված ձևաչափով հաշվետվություն է ներկայացնում ԳՖԿ-ին:
5. Վարկառուի կողմից վարկի ոչ նպատակային օգտագործման կամ ներկայաց­ված կեղծ տեղեկատվության ի հայտ գալու դեպքում Ֆինանսական կառույցը պար­տավոր է վար­կա­ռուի գոր­ծող վարկը հանել վարկերի տոկոսադրույքների սուբսի­դավորման ծրա­գրից և միա­կողմանիորեն փոփոխել վարկի տոկոսադրույքը՝ կիրա­ռելով տվյալ Ֆի­նան­սական կա­ռույ­ցում գործող գյուղա­տնտեսական կամ բիզնես վարկերի համար սահ­մանված ավելի բարձր տոկոսադրույք:
6. ԳՖԿ-ն ամսական պարբերականությամբ հաշվետվություն է ներկայացնում Նախա­րա­րու­թյուն:
7. Հաշվետվությունը պետք է պարունակի մանրամասն տեղեկատվություն Ծրա­գրի ըն­թաց­քի մասին, այդ թվում՝
8. վարկերի մասին՝ ըստ մարզերի և համայնքների, Շահառուների վար­կի, վարկի տոկոսադրույքի սուբսիդավորման գումարի, հիմնված այգիների և հատա­պտղա­նոց­ների ու կարկտապաշտպան ցանցերի ներդրման տա­րած­քների, տեսակի,
9. տեղեկատվություն Ֆինանսական կառույցի կողմից իրականացված մոնիթո­րինգի արդյունքների և հայտնաբերված խախտումների մասին:
10. Ծրագրի 50-րդ կետով նշված հաշվետվությունների հիման վրա, ինչպես նաև 44-րդ կետի 6-րդ ենթակետում նշված փաստաթղթերի հիման վրա Նախարարությունը իրականացնում է ընտրանքային մոնիթորիգ։
11. Այգեհիմնման ծախսերի մասնակի փոխհատուցման դեպքում Նախարարությունը 4 տարի պետք է իրականացնի ամենամյա մոնիթորինգ։
12. Մոնիթորինգի արդյունքում կազմվում է հաշվետվություն, որը պետք է ներառի մանրամասն տեղեկատվություն Ծրագրի ընթացքի մասին, այդ թվում՝
13. ըստ մարզերի, համայնքների, Շահառուների հիմնած այգիների և հատա­պտղա­նոց­ների տա­րած­քի, բույսերի տնկման բանաձևի, տնկման տարիքի, պտղատեսակի, բուսաձևերի /սորտերի/, ինչպես նաև կաթիլային ոռոգման համակարգերի և կարկտապաշտպան ցանցերի վիճակի,
14. բերքատվության մակարդակի և արտադրված արտադրանքի ծավալների,
15. արտադրանքի իրացման ուղիների և ծավալների,
16. վաճառված տնկանյութի ներդրման,
17. հայտնաբերված խախտումների վերաբերյալ։

**6․ ԾՐԱԳՐԻ ՌԻՍԿԵՐԸ**

1. Ծրագրի իրականացման հնարավոր ռիսկերն են`
2. անբարենպաստ կլիմայական պայմանների, հիվանդությունների և վնասատուների պատճառած վնասների և կորուստների հետևանքով տրամադրված վար­կային ռե­սուրս­­­­ների մայր գու­մարի վերադարձելիության և տոկոսադրույքի վճարման և պայմանագրային պարտավորությունների կատարման անհնա­րինու­թյունը,
3. նախատեսված վարկային ռեսուրս­ների ոչ ամբող­ջա­կան տեղաբաշխման հե­տևան­քով վար­կերի տոկոսա­դրույքների սուբ­սի­դա­վորման նախատեսված գու­մար­նե­րին հա­­մար­ժեք հայ­տերի բացակայությունը,
4. տարբեր տնտեսական գործոններով պայմանավորված՝ (արտադրանքի շու­կա­յական գնի անկում, փոխարժեքի տատանումներ և այլն), Շահառուների ակն­­­­­կալ­վածից եկամուտների ավելի ցածր մակարդակը,
5. Ֆինանսական կառույցների կողմից ոչ մատչելի պայմանների առաջադրումը,
6. այգիների հիմնման՝ նախատեսվածից ավելի մեծ պահանջարկը,
7. Ծրագրի վերաբերյալ տնտեսավարողների տեղեկացվածության ցածր մակարդակը։
8. Ռիսկերի մեղմման հնարավորություններն են՝
   1. Ծրագրի շրջանակներում վարկերի տոկոսադրույքի սուբ­սի­դա­վորման և ծախսերի մասնակի փոխհատուցման մատչելի մեխանիզմ­նե­րի առա­ջադրումը,
   2. Ծրագրի շրջանակներում ձեռքբերվող տնկանյութի, ոռոգման արդիական համակարգերի և կարկտապաշտպան ցանցերի որակական չափանիշների ապահովումը,
   3. այգիների հիմնման համար անհրաժեշտ որակյալ տնկանյութի, կաթիլային ոռոգման հա­­­մա­կարգի և դրանց մոնտաժման դետալների, կարկտապաշտպան ցանցերի տեղական ար­­­տա­դրու­թյան կազմակերպումը,
   4. Ծրագրի վերաբերյալ տեղեկատվության հասանելիության և իրազեկվածության մակարդակի բարձրացմանն ուղղված տարբեր միջոցառումների կիրառումը,
   5. Ծրագրի Շահառուների մասնագիտական կարողությունների բարելավումը՝ ուսուցողական դասընթացների միջոցով,
   6. Խորհրդատուների հետ սերտ համագործակցությամբ այգեհիմնման և արտադրության կազմակերպումը։

1. **ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ**
2. Ծրագրի ֆինանսավորումն իրականացվելու է Հայաստանի Հանրապե­տության պետական բյուջեից։
3. Ծրագրի ընդհանուր բյուջեն կազմում է 10 497 887 198 ՀՀ դրամ (աղյուսակներ 7,8,9,)՝ ներառյալ մինչև 2030 թվականը վարկերի սուբսիդավորման գումարները։ Ըստ տարիների ծրագրի բյուջեն ներկայացված է աղյուսակ 10-ում։
4. Ծրա­­գրի բյուջեն գնահատելու նպատակով կատարվել է պայմանական բաշխում, որի հա­մա­ձայն 250 հա այգեհիմնման (ներառյալ ոռոգման համակարգերի և/կամ կարկտապաշտպան ցանցերի ներդրումը, առաջին տարվա խնամքի ծախսերը)՝ ընդ որում 125 հա-ը՝ առանց կարկտապաշտպան ցանցի, և 10 հա կարկտապաշտպան ցանցերի ներդրումը կկատարվի վարկերի տո­կո­սադրույքի սուբսիդա­վոր­ման եղանակով, իսկ 50 հա այ­գե­հիմնումը (ներառյալ ոռոգման համակարգերի և/կամ կարկտապաշտպան ցանցերի ներդրումը) կկատարվի ծախսերի մասնակի փոխհատուցման տարբերակով, ընդ որում՝ 25 հա-ը՝ առանց կարկտապաշտպան ցանցի, իսկ վաճառված հավաստագրված տնկանյութի դիմաց փոխհատուցման դեպքում հաշվարկման հիմքում դրվել է 300 հա-ի համար անհրաժեշտ տնկիների միջին թիվը` 300 000 հատ։
5. 2020 թվականի բյուջեն գնահատելու համար պայմանական բաշխումը իրականացվել է հետևյալ կերպ՝ վարկերի տո­կո­սադրույքի սուբսիդա­վոր­ման եղանակով կկատարվի 233 հա այգեհիմնումը (ներառյալ ոռոգման համակարգերի և/կամ կարկտապաշտպան ցանցերի ներդրումը, առաջին տարվա խնամքի ծախսերը)՝, ընդ որում 123 հա-ը՝ առանց կարկտապաշտպան համակարգի, իսկ 40 հա այգեհիմնումը (ներառյալ ոռոգման համակարգերի և/կամ կարկտապաշտպան ցանցերի ներդրումը) կկատարվի ծախսերի մասնակի փոխհատուցման տարբերակով, ընդ որում՝ 20 հա-ը՝ առանց կարկտապաշտպան ցանցի, ինչպես նաև ներառվել է Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության և Հայաստանի Հանրապետության գյուղատնտեսությունում կարկտա­պաշտպան ցանցերի ներդրման համար տրամադրվող վարկերի տոկոսավճարների սուբսիդավորման ծրագրերի համար անհրաժեշտ ֆինանսական միջոցները։
6. Ծրագրով նախատեսված պետական աջակցության կանխատեսվող ծախ­սե­րի ֆի­նան­­­սական գնահատականի համար մեկ հեկտար խաղողի, ինտենսիվ պտղա­տու այ­գու և հատապտղանոցի հիմնման և առաջին տարվա խնամքի ծախսերի առա­վե­լա­­գույն չա­փերն ընտրվել են՝ հիմք ընդունելով ֆիլոքսերադիմացկուն խաղողի այգում, հնդավորների, կորիզավորների և չոր մերձարևադարձային պտուղների, ընկուզավորների այ­գում և հատապտղանոցում (ազնվամորի և մոշ) կատարվող պայմա­նա­կան ծախսերը, որոնք ներ­կա­յաց­­ված են աղյուսակներ N 2-ում, 3-ում, 4-ում և 5-ում:
7. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**
8. Ծրագրի իրականացումից ակնկալվում են ինչպես քանակական, այնպես էլ որա­կական արդյունքներ։ Մասնավորապես, ծրագրով նախատեսված թիրախային ցուցանիշներն ապահովելու դեպքում ակնկալվում են հետևյալ ար­դյունք­ները`
9. քանակական․

ա. ոռոգման արդիական համակարգերով և/կամ կարկտապաշտպան ցանցերով, ժամանակակից ու մրցունակ տնկանյութերի տեսակներով հագեցած այգիների տարածքների ավելացում շուրջ 1173 հա-ով՝ տարեկան 300 հա (միայն 2020 թվականին՝ 273 հա),

բ. կարկտապաշտպան ցանցերով պաշտպանված հողատարածքների ավելացում շուրջ 40 հա-ով՝ տարեկան 10 հա,

գ. այգեգործական արտադրանքի ինքնարժեքի իջեցում՝ արտադրության արդյունավետության բարձրացման հաշվին,

դ. տնտեսավարող սուբյեկտների եկամուտների ավելացում, մրցունակու­թյան մակար­դակի բարձրացում,

ե. Ծրագրի շրջանակներում հիմնված 3 տարեկան այգիներից յուրաքանչյուր տարի Շահառուների ստացած եկամուտը 1 հա-ի հաշվով կկազմի շուրջ 15 մլն դրամ,

զ. Ծրագրի շրջանակներում հիմնված այգիներում յուրաքանչյուր հա-ի հաշվով 1-2 աշխատաատեղերի ստեղծում, արդյունքում տարեկան 450-500 նոր աշխատատեղերի ստեղծում (7 ամիս ժամկետով),

է. Ծրագրով նախատեսված ցուցանիշների ապահովման դեպքում Ծրագրի իրականացման չորս տարիների ընթացքում ակնկալվում է Հայաստանի Հանրապետության պետական բյուջեի հարկային մուտքերի աճ՝ 2.6 մլրդ դրամի չափով, որից ավելացված արժեքի հարկի գծով` 41.9 % կամ 1.1 մլրդ դրամ, շահութահարկի գծով` 9.4 % կամ 0.2 մլրդ դրամ, եկամտային հարկի գծով` 42.5 % կամ 1.1 մլրդ դրամ, շրջանառության հարկի գծով՝ 6.2 % կամ 0.2 մլրդ դրամ:

2) որակական․

ա. ցածր բերքատու ավանդական այգիների փոխարինում բարձր բերքատու այգիներով,

բ. այգեգործության ոլորտի ներդրումային գրավչու­թյան բարձրացում,

գ. համայնքներում լրացուցիչ աշխատատեղերի ստեղծում,

դ. մրցունակ, տարբեր սեզոնային արտադրության, երկարաժամկետ պահ­պա­նվող, որակական և համային բարձր հատկանիշներով օժտված պտղի և հատապտղի արտադրություն,

ե. ծրագրի մասնակից տնտեսավարողների եկամուտների ավելացում, վճարունակության բարձրացում,

զ. ոռոգման արդիական համակարգերի ներդրման արդյունքում ջրային ռեսուրսների արդյունավետ օգտագործում,

է. կարկտապաշտպան ցանցերի ներդրման արդյունքում կարկտահարության ռիսկի նվազեցում գրեթե 100%-ով,

ը․ տարբեր պտղատեսակների ինտենսիվ այգիների համար նախատեսված տնկանյութերի ներկրման և սեփական արտադրության արդյունքում տնկարանային տնտեսությունների զարգացման նախադրյալների ստեղծում։

**Աղյուսակ 1**

Ծրագրի շրջանակներում խաղողի, ինտենսիվ այգիների և հատապտղանոցների հիմնական բնութագրերը

|  |  |  |  |  |  |
| --- | --- | --- | --- | --- | --- |
| Հ/Հ | Անվանում | 1հա-ի սպասվող բերքատվություն  տոննա | Պտղաբերության անցնելու  տարին | 1հա այգում  տնկիների թույլատրելի  նվազագույն թիվը  հատ | Տնկման բանաձևը (առավելագույն) |
| 1․ | Ծիրանենի | 35-40 | 1-2 | 1000 | 4x2․5 մ |
| 2․ | Դեղձենի | 40-45 | 1-2 | 1000 | 4x2․5 մ |
| 3․ | Սալորենի և շլորենի | 30-35 | 1-2 | 1000 | 4x2․5 մ |
| 4․ | Կեռասենի | 25-30 | 2-3 | 1000 | 4x2․5 մ |
| 5․ | Բալենի | 10-15 | 1-2 | 1000 | 4x2․5 մ |
| 6․ | Նշենի | 2-3 | 2-3 | 417 | 6 x 4 մ |
| 7․ | Նեկտարենի | 40-45 | 1-2 | 1000 | 4x2․5 մ |
| 8․ | Խնձորենի | 50-60 | 1-2 | 1000 | 4x2․5 մ |
| 9․ | Տանձենի | 30-35 | 1-2 | 1000 | 4x2․5 մ |
| 10․ | Սերկևիլենի | 25-30 | 1-2 | 1000 | 4x2․5 մ |
| 11․ | Ընկուզենի | 6-8 | 2-3 | 417 | 6 x 4 մ |
| 12․ | Տխիլենի | 6-8 | 2-3 | 417 | 6 x 4 մ |
| 13․ | Պիստակենի | 0.8-1 | 3-4 | 417 | 6 x 4 մ |
| 14․ | Ժորենի (արևելյան խուրմա) | 25-30 | 2-3 | 1000 | 4x2․5 մ |
| 15․ | Թզենի | 10-15 | 2-3 | 1000 | 4x2․5 մ |
| 16․ | Նռնենի | 15-20 | 2-3 | 1000 | 4x2․5 մ |
| 17․ | Շողպար (կիվի) | 25-30 | 3-4 | 1000 | 4x2․5 մ |
| 18. | Խաղող | 15-20 | 2-3 | 3559 | 2․4x1․3 մ |
| 19. | Հատապտուղներ | 15-20 | 2 | 6250 | 2x0․80 մ |

Աղյուսակ 2

|  |  |  |  |  |
| --- | --- | --- | --- | --- |
| 1 հա ինտենսիվ պտղատու այգու (հնդավորներ, կորիզավորներ և չոր մերձարևադարձային պտուղներ) հիմնման և 1-ին տարվա խնամքի համար պահանջվող ծախսերը (խնձորի, ծիրանի, կեռասի, դեղձի, սալորի և շլորի, բալի, նեկտարի, տանձի, սերկևիլի, արևելյան խուրմայի, թզի, շողպատի (կիվիի), նռան օրինակով՝ տնկման բանաձևը 4X2.5մ) | | | | |
| Աշխատանքի անվանումը | Չափի միավորը | ֆիզիկական ծավալները | Միավորի արժեքը (դրամ) | Ընդամենը՝ (դրամ) |
| **Այգու հիմնման ծախսեր** | | | | |
| Խոր վարը (30-40սմ խորությամբ) | հա | 1 | 40 000 | 40 000 |
| Քարհավաք | հա | 1 | 100 000 | 100 000 |
| Կուլտիվացիա | հա | 1 | 20 000 | 20 000 |
| Հողամասի տեղաձևում | հա | 1 | 200 000 | 200 000 |
| Լարասյունային համակարգի անցկացում (ցինկապատ լարեր) | դրամ | - | - | 2 000 000 |
| Տնկման փոսերի հորատում (40սմ խորությամբ) | հատ | 1 000 | 200 | 200 000 |
| Տնկանյութի արժեք | հատ | 1 000 | 3 000 | 3 000 000 |
| Օրգանական պարարտացում | տ | 50 | 15 000 | 750 000 |
| Սուպերֆոսֆատ | կգ | 300 | 200 | 60 000 |
| Կալիումական աղ | կգ | 150 | 200 | 30 000 |
| Հողախառնուրդի և տնկանյութի նախապատրաստում ու այգեհիմնում | դրամ | - | - | 250 000 |
| Չնախատեսված այլ ծախսեր՝ | դրամ | - | - | 332 500 |
| **Ընդամենը այգու հիմնման ծախս** | **դրամ** | - | - | **6 982 500** |
| Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 1 866 680 |
| Կարկտապաշտպան ցանց | հա | 1 | - | 9 697 802 |
| **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | դրամ | **-** | **-** | **18 546 982** |
| **Այգու 1-ին տարվա խնամքի ծախսեր** | | | | |
| Ջրի վարձ | մ3 | 3 500 | 11 | 38 500 |
| Այգու խնամքի աշխատանքների վարձատրություն (7 ամիս) | դրամ/ամիս | 7 | 50 000 | 350 000 |
| Միջբնային տարածությունների քաղհան, փխրեցում (5 անգամ) | դրամ | - | - | 250 000 |
| Միջշարային տարածությունների կուլտիվացիա (4 անգամ) | դրամ | - | - | 80 000 |
| Պայքար հիվանդությունների և վնասատուների դեմ, մեքենայացված (8 անգամ) | դրամ | - | - | 120 000 |
| Բուժանյութեր | դրամ | - | - | 400 000 |
| Բուժման աշխատանքների ծախս | մարդ/օր | 8 | 5000 | 40 000 |
| Սնուցումներ (մակրո և միկրո տարրերով, տերևային սնուցում, 6-8 անգամ ) | դրամ | - | - | 420 000 |
| Ծառերի էտ-ձևավորում | դրամ | - | - | 150 000 |
| Չնախատեսված այլ ծախսեր՝ | դրամ | - | - | 92 425 |
| **Ընդամենը՝ ծախսեր այգու 1-ին տարվա խնամքի համար** | **դրամ** | **-** | **-** | **1 940 925** |
| **Ընդամենը ծախս** | **դրամ** | **-** | **-** | **20 487 907** |

Աղյուսակ 3

|  |  |  |  |  |
| --- | --- | --- | --- | --- |
| 1 հա ինտենսիվ պտղատու այգու (ընկուզավորներ) հիմնման և 1-ին տարվա խնամքի համար պահանջվող ծախսերը (ընկույզի, պիստակի, տխիլի, նշի օրինակով՝ տնկման բանաձևը 6X4մ) | | | | |
| Աշխատանքի անվանումը | Չափի միավորը | ֆիզիկական ծավալները | Միավորի արժեքը (դրամ) | Ընդամենը՝ (դրամ) |
| **Այգու հիմնման ծախսեր** | | | | |
| Խոր վարը (30-40սմ խորությամբ) | հա | 1 | 40 000 | 40 000 |
| Քարհավաք | հա | 1 | 100 000 | 100 000 |
| Կուլտիվացիա | հա | 1 | 20 000 | 20 000 |
| Հողամասի տեղաձևում | հա | 1 | 150 000 | 150 000 |
| Տնկման փոսերի հորատում (40սմ խորությամբ) | հատ | 417 | 200 | 83 400 |
| Տնկանյութի արժեք | հատ | 417 | 3 000 | 1 251 000 |
| Օրգանական պարարտացում | տ | 40 | 15 000 | 600 000 |
| Սուպերֆոսֆատ | կգ | 240 | 200 | 48 000 |
| Կալիումական աղ | կգ | 120 | 200 | 24 000 |
| Հողախառնուրդի և տնկանյութի նախապատրաստում ու այգեհիմնում | դրամ | - | - | 105 000 |
| Չնախատեսված այլ ծախսեր | դրամ | - | - | 121 070 |
| **Ընդամենը այգու հիմնման ծախս** | դրամ | - | - | **2 542 470** |
| Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 1 493 344 |
| Կարկտապաշտպան ցանց | հա | 1 | - | 9 697 802 |
| **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | **դրամ** | **-** | **-** | **13 733 616** |
| **Այգու 1-ին տարվա խնամքի ծախսեր** | | | | |
| Ջրի վարձ | մ3 | 2 500 | 11 | 27 500 |
| Այգու խնամքի աշխատանքների վարձատրություն (7 ամիս) | դրամ/ամիս | 7 | 50 000 | 350 000 |
| Միջբնային տարածությունների քաղհան, փխրեցում ձեռքով (5 անգամ) | դրամ | **-** | **-** | 250 000 |
| Միջշարային տարածությունների կուլտիվացիա (4 անգամ) | դրամ | **-** | **-** | 80 000 |
| Պայքար հիվանդությունների և վնասատուների դեմ, մեքենայացված (5 անգամ) | դրամ | **-** | **-** | 75 000 |
| Բուժանյութեր | դրամ | - | - | 250 000 |
| Բուժման աշխատանքների ծախս | մարդ/օր | 8 | 5000 | 40 000 |
| Սնուցումներ (մակրո և միկրո տարրերով, տերևային սնուցում, 5 անգամ) | դրամ | - | - | 300 000 |
| Չնախատեսված այլ ծախսեր | դրամ | - | - | 68 625 |
| **Ընդամենը՝ ծախսեր այգու 1-ին տարվա խնամքի համար** | **դրամ** | **-** | **-** | **1 441 125** |
| **Ընդամենը ծախս** | **դրամ** | **-** | **-** | **15 174 741** |

Աղյուսակ 4

|  |  |  |  |  |
| --- | --- | --- | --- | --- |
| 1 հա խաղողի այգու հիմնման և 1-ին տարվա խնամքի համար պահանջվող ծախսերը | | | | |
| (տնկման բանաձևը 2.4 x 1.3 մ) | | | | |
| Աշխատանքի անվանումը | Չափի միավորը | Ֆիզիկական ծավալները | Միավորի արժեքը (դրամ) | Ընդամենը՝ (դրամ) |
| **Այգու հիմնման ծախսեր** | | | | |
| Խոր վարը (30-40սմ խորությամբ) | հա | 1 | 40 000 | 40 000 |
| Քարհավաք | հա | 1 | 100 000 | 100 000 |
| Կուլտիվացիա | հա | 1 | 20 000 | 20 000 |
| Հողամասի տեղաձևում | հա | 1 | 250 000 | 250 000 |
| Տնկման փոսերի հորատում (40 սմ խորությամբ) | հատ | 3205 | 200 | 641 000 |
| Պատվաստված ֆիլոքսերադիմացկուն տնկանյութի արժեք | հատ | 3205 | 1 500 | 4 807 500 |
| Օրգանական պարարտացում | տ | 25 | 15 000 | 375 000 |
| Կալիումական աղ | կգ | 150 | 200 | 30 000 |
| Սուպերֆոսֆատ | կգ | 300 | 200 | 60 000 |
| Հողախառնուրդի և տնկանյութի նախապատրաստում ու այգեհիմնում | դրամ | **-** | - | 712 000 |
| Հենասյունների ձեռքբերում և տեղափոխում դաշտ | հատ | 480 | 1 500 | 720 000 |
| Հենասյունների համար փոսերի հորատում ( 40-50սմ խորությամբ) | հատ | 480 | 500 | 240 000 |
| Հենասյունների տնկում, լարերի ձգում | մարդ/օր | 50 | 5 000 | 250 000 |
| Հենասյան լարերի գնում (ցինկապատ լարեր, 3մմ) | կգ | 1000 | 750 | 750 000 |
| Չնախատեսված այլ ծախսեր | դրամ | **-** | - | 449 775 |
| **Ընդամենը այգեհիմնման ծախս** | **դրամ** | **-** | **-** | **9 445 275** |
| Կարկտապաշտպան ցանց առանց հենասյունների | դրամ | 1 | - | 2 500 000 |
| Կաթիլային ոռոգման համակարգի տեղադրում (ներառյալ պոմպակայանը) | դրամ | 1 | - | 2 333 350 |
| **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | **դրամ** | **-** | **-** | **14 278 625** |
| **Այգու 1-ին տարվա խնամքի ծախսեր** | | | | |
| Ջրի վարձ | մ3 | 3000 | 11 | 33 000 |
| Այգու խնամքի աշխատանքների վարձատրություն (7 ամիս) | դրամ/ամիս | 7 | 50 000 | 350 000 |
| Միջբնային տարածություններ, քաղհան, փխրեցում (4 անգամ) | դրամ | - | - | 200 000 |
| Միջշարային տարածությունների կուլտիվացիա (2 անգամ) | դրամ | - | - | 50 000 |
| Պայքար հիվանդությունների և վնասատուների դեմ, մեքենայացված, (3-4 անգամ) | դրամ | - | - | 80 000 |
| Բուժանյութեր | դրամ | - | - | 200 000 |
| Սնուցումներ ( մակրո և միկրո տարրերով, տերևային սնուցում 8 անգամ) | դրամ | - | - | 480 000 |
| Այգեթաղ կամ մուլչապատում | մարդ/օր | 20 | 5 000 | 100 000 |
| Վազերի էտ - ձևավորում | դրամ | - | - | 100 000 |
| Չնախատեսված այլ ծախսեր | դրամ | - | - | 79 650 |
| **Ընդամենը ծախսեր այգու 1-ին տարվա խնամքի համար** | **դրամ** |  |  | **1 672 650** |
| **Ընդամենը ծախս** | **դրամ** | **-** | **-** | **15 951 275** |

Աղյուսակ 5

|  |  |  |  |  |
| --- | --- | --- | --- | --- |
| 1հա հատապտղանոցների (ազնվամորու և մոշենու օրինակով) հիմնման և 1-ին տարվա խնամքի համար պահանջվող ծախսերը (տնկման բանաձևը՝ 2 x 0.80 մ)\* | | | | |
| Աշխատանքի անվանումը | Չափի միավորը | Ֆիզիկական ծավալները | Միավորի արժեքը (դրամ) | Ընդամենը (դրամ) |
| **Այգու հիմնման ծախսեր** | | | | |
| Վար (30սմ խորությամբ) | հա | 1 | 30 000 | 30 000 |
| Քարհավաք | հա | 1 | 100 000 | 100 000 |
| Կուլտիվացիա | հա | 1 | 20 000 | 20 000 |
| Հողամասի տեղաձևում | հա | 1 | 300 000 | 300 000 |
| Լարասյունային համակարգի անցկացում (ցինկապատ լարեր) | դրամ |  |  | 2 717 500 |
| Տնկանյութի արժեք | հատ | 6250 | 800 | 5 000 000 |
| Հողախառնուրդի և ակոսների պատրաստում, թփիկների տնկում | դրամ |  |  | 350 000 |
| Օրգանական պարարտացում | տ | 50 | 15 000 | 750 000 |
| Կալիումական աղ | կգ | 150 | 200 | 30 000 |
| Սուպերֆոսֆատ | կգ | 250 | 200 | 50 000 |
| Չնախատեսված այլ ծախսեր | դրամ | 1 | - | 467 375 |
| **Ընդամենը այգեհիմնման ծախսեր** | **դրամ** | **-** | **-** | **9 814 875** |
| Կարկտապաշտպան ցանց | դրամ | 1 | - | 2 750 000 |
| Կաթիլային ոռոգման համակարգի տեղադրում (ներառյալ պոմպակայանը) | դրամ | 1 | - | 2 427 000 |
| **Ընդամենը այգեհիմնման ծախս՝ ներառյալ (կարկտապաշտպան ցանց և ոռոգման համակարգ)** | դրամ | - | - | **14 991 875** |
| **Այգու 1-ին տարվա խնամքի ծախսեր** | | | | |
| Ջրի վարձ | մ3 | 10000 | 11 | 110 000 |
| Այգու խնամքի աշխատանքների վարձատրություն (7 ամիս) | դրամ/ամիս | 7 | 50000 | 350 000 |
| Բուժանյութեր | դրամ | - | - | 150 000 |
| Պայքար հիվանդությունների և վնասատուների դեմ, (7 անգամ) | մարդ/օր | 7 | 20000 | 140 000 |
| Սնուցումներ (մակրո և միկրո տարրերով, տերևային սնուցում, 6-8 անգամ) | դրամ | - | - | 250 000 |
| Միջբնային տարածություններ, քաղհան փխրեցում (8 անգամ) | դրամ | - | - | 400 000 |
| Միջշարային տարածությունների կուլտիվացիա մեքենայացված (4 անգամ) | դրամ | - | - | 100 000 |
| Վազերի էտ - ձևավորում | դրամ | - | - | 150 000 |
| Չնախատեսված այլ ծախսեր | դրամ | - | - | 82 500 |
| **Ընդամենը ծախսեր 1-ին տարվա խնամքի համար** | **դրամ** | **-** | **-** | **1 732 500** |
| **Ընդամենը ծախս** | **դրամ** | **-** | **-** | **16 724 375** |

\* Հաշվարկներն արված են ազնվամորու և մոշի օրինակով և այն ընդունվում է որպես հաշվարկային գնահատված արժեք բոլոր հատապտուղների համար։

Աղյուսակ 6

1հա տարածքի վրա կարկտապաշտպան համակարգի ներդրման ծախսերը

|  |  |  |  |  |
| --- | --- | --- | --- | --- |
|  | Քանակ | Չափի | Գին, | Ընդամենը, |
| **Բնութագիր** | միավոր | դրամ | դրամ |
| Սյուների բարձրությունը (տնկումը՝ 7х7), 4.8 մ. | 360 | հատ | 4 660 | 1 677 600 |
| Սյուների բարձրություն (տնկումը՝ 9х9) 4.8 մ. | 78 | հատ | 6 275 | 489 450 |
| Սյուների փակիչ (7х7) | 360 | հատ | 1 150 | 414 000 |
| Սյուների փակիչ (9х9) | 78 | հատ | 1 240 | 96 720 |
| Խարիսխասյուներ (125սմ) | 184 | հատ | 7 950 | 1 462 800 |
| Մետաղալարի ամրացման սեղմիչ (7х7) | 1 800 | հատ | 45 | 81 000 |
| Մետաղալարի ամրացման սեղմիչ (9х9) | 240 | հատ | 106 | 25 440 |
| Ճոպան ցինկապատ 8.2 մմ МС | 770 | մ | 495 | 381 150 |
| Ճոպան ցինկապատ 5.6 մմ МС | 1 609 | մ | 355 | 571 195 |
| Ճոպան մեկուսիչով | 145 | մ | 103 | 14 935 |
| Մետաղալար ցինկապատ 2.6 մմ | 633 | կգ | 930 | 588 830 |
| Մետաղալար ցինկապատ 4 մմ | 312 | կգ | 930 | 290 021 |
| Ճոպանի սեղմիչ (10.0 մմ) | 898 | հատ | 99 | 88 902 |
| Սեղմիչ ցինկապատ լարերի ամրացման համար (9х9.5) | 75 | հատ | 1 500 | 112 500 |
| Ամրակ №1 | 2 392 | հատ | 142 | 339 617 |
| Ամրակ №2 | 2 563 | հատ | 72 | 184 500 |
| Շղթաներ | 2 563 | հատ | 72 | 184 500 |
| Ցանց | 12 600 | մ2 | 195 | 2 457 000 |
| Օղակներ | 30 | հատ | 400 | 12 000 |
| Պտուտակ | 30 | հատ | 800 | 24 000 |
| Կապօղակ D5մմ | 64 | կգ | 1 370 | 88 071 |
| Կապօղակ D2մմ | 43 | կգ | 2 650 | 113 571 |
| **Ընդամենը ծախսերը** | **9 697 802** | | | |

Աղյուսակ 7

Տարեկան 300 (միայն 2020 թվականին 273 հա) հա ինտենսիվ այգեհիմնման համար ըստ տարիների պետական բյուջեից պահանջվող ֆինանսական միջոցները

/ՀՀ դրամ/

|  |  |  |  |  |  |
| --- | --- | --- | --- | --- | --- |
| Տարեթիվը | Ընդամենը վարկի գումար | Սուբսիդավորման գումար | Ընդամենը փոխհատուցման բաղադրիչով ներդրման գումար | Փոխհատուցման գումար | Ընդամենը պետական աջակցություն |
|
| 2020թ. | 3 222 853 536 | 322 285 354 | 492 282 960 | 246 141 480 | 568 426 834 |
| 2021թ. | 3 500 968 500 | 672 382 204 | 615 353 700 | 307 676 850 | 980 059 054 |
| 2022թ. | 3 500 968 500 | 1 022 479 054 | 615 353 700 | 307 676 850 | 1 330 155 904 |
| 2023թ. | 3 500 968 500 | 1 372 575 904 | 615 353 700 | 307 676 850 | 1 680 252 754 |
| 2024թ. |  | 1 372 575 904 |  |  | 1 372 575 904 |
| 2025թ. |  | 1 323 337 863 |  |  | 1 323 337 863 |
| 2026թ. |  | 1 162 422 393 |  |  | 1 162 422 393 |
| 2027թ. |  | 884 807 974 |  |  | 884 807 974 |
| 2028թ. |  | 539 732 644 |  |  | 539 732 644 |
| 2029թ. |  | 243 122 813 |  |  | 243 122 813 |
| 2030թ. |  | 63 211 931 |  |  | 63 211 931 |
| **Ընդամենը** | **13 725 759 036** | **8 978 934 036** | **2 338 344 060** | **1 169 172 030** | **10 148 106 066** |
|

Աղյուսակ 8

Տարեկան 10 հա կարկտապաշտպան համակարգի ներդրման համար ըստ տարիների պետական բյուջեից պահանջվող ֆինանսական միջոցները

/ՀՀ դրամ/

|  |  |  |
| --- | --- | --- |
| Տարեթիվը | Ընդամենը վարկի գումար | Սուբսիդավորման գումար |
| 2020թ. | 96 978 020 | 9 697 802 |
| 2021թ. | 96 978 020 | 18 654 800 |
| 2022թ. | 96 978 020 | 25 995 497 |
| 2023թ. | 96 978 020 | 31 719 894 |
| 2024թ. |  | 26 130 189 |
| 2025թ. |  | 19 664 987 |
| 2026թ. |  | 13 199 786 |
| 2027թ. |  | 7 475 389 |
| 2028թ. |  | 3 367 292 |
| 2029թ. |  | 875 496 |
| **Ընդամենը** | **387 912 080** | **156 781 132** |

Աղյուսակ 9

Տարեկան 300 000 հատ հավաստագրված տնկիների վաճառքի արժեքի փոխհատուցման համար ըստ տարիների պետական բյուջեից պահանջվող ֆինանսական միջոցները

/ՀՀ դրամ/

|  |  |
| --- | --- |
| Տարեթիվը | Փոխհատուցման գումար |
| 2020թ. | - |
| 2021թ. | 30 000 000 |
| 2022թ. | 30 000 000 |
| 2023թ. | 30 000 000 |
| **Ընդամենը** | **90 000 000** |

Աղյուսակ 10

Հայաստանի Հանրապետությունում այգեգործության զարգացման ծրագրի ֆինանսական գնահատականը

/ՀՀ դրամ/

|  |  |
| --- | --- |
| Տարեթիվը | Ընդամենը պետական աջակցություն |
|
| 2020թ. | 681 124 636 |
| 2021թ. | 1 028 713 853 |
| 2022թ. | 1 386 151 401 |
| 2023թ. | 1 741 972 648 |
| 2024թ. | 1 398 706 092 |
| 2025թ. | 1 343 002 851 |
| 2026թ. | 1 175 622 180 |
| 2027թ. | 892 283 363 |
| 2028թ. | 543 099 936 |
| 2029թ. | 243 998 309 |
| 2030թ. | 63 211 931 |
| Ընդամենը | 10 497 887 198 |